Oopart

Oopart é o acrónimo en inglés de Out of Place Artifact (literalmente, ‘artefacto fóra de lugar’), verba creada polo zoólogo estadounidense Ivan T. Sanderson que fai referencia a obxectos paleontolóxicos e arqueolóxicos que en aparencia se encontraron en lugares ou épocas onde se cre imposible polas súas características (complexidade tecnolóxica, referencias á civilización actual etc) sendo por iso obxectos totalmente anacrónicos.

 Interpretación popular 

O termo foi amplamente utilizado para intentar refutar teorías como a teoría da evolución ou a estimación científica da idade da Terra. Os ooparts tamén foron usados polos afeccionados da ufoloxía e outras pseudociencias como base para a teoría de que a humanidade foi fundada ou alterada por civilizacións extraterrestres moito máis avanzadas (creacionismo alieníxena), xa que, desde este punto de vista, algúns dos pobos antigos posuíron, precisamente por este motivo, coñecementos científicos en determinadas áreas polo menos insólitos para o seu tempo.Un exemplo comunmente citado (a partir do traballo de Erich von Däniken) sería o (suposto) elevado nivel tecnolóxico necesario para a construción dos monumentos do Antigo Exipto, especialmente a Gran Pirámide. Por outro lado, a consideración de oopart depende en gran parte dos coñecementos que se dominan dun período histórico, por iso é tan relativa como a veracidade das teorías de quen o utilizan como argumento.

 Interpretación científica 
Se ben é certo que as características aparentemente extraordinarias dalgúns destes obxectos aínda non posúen unha interpretación desde a arqueoloxía, paleontoloxía ou outras áreas de estudo, aínda que tamén algúns obxectos foron catalogados como ooparts para logo saír desta clasificación,Por exemplo, o chamado mecanismo de Anticitera, cunha tecnoloxía que se considerou durante moito tempo incongruente coa datación arqueolóxica realizada ao mesmo, condición rectificada posteriormente. en xeral a comunidade científica amósase escéptica fronte ás interpretacións que cualifican estes obxectos como "fóra de lugar". Un gran número destes foron rexeitados como produtos de fenómenos como o palimpsesto, a pareidolia, a falsificación ou simplemente a ignorancia respecto ás culturas que produciron o obxecto en cuestión.

 Oopart máis populares 

  Artefacto
  Imaxe
  Descrición
  Datación
  Lugar de encontro
  Interpretación
   Ferro de Wolfsegg
  150px
  Peza de ferro de forma máis ou menos cúbica
  Indeterminada
  Mina de ferro en Austria.
  Probablemente un meteorito
   Platillos de Dropa ou de Bayan Kara Ula
   Platillos con inscricións supostamente alieníxenas
  Paleolítico Superior
  Localidade de Nimu na rexión chinesa de Sichuan, na fronteira do Tíbet
  Todas as probas arredor deste caso son dubidosas, partindo da identidade dos seus descubridores.
   Fonte Magna

  Bol de cerámica con suposta escritura cuneiforme, sumeria e semita. 
  -
  Bolivia
  En estudo
   Artefacto de Coso
   Buxía encontrada dentro dun fragmento de arxila petrificada. 
  700.000 anos de antigüidade.
  Olancha, California.
  Trataríase dunha simple buxía utilizada en traballos de minería, que ficou envolta en formigón.
   Esferas metálicas de Klerksdorp
  150px
  Bolas de pirita acanaladas de orixe supostamente artificial.
  Período Precámbrico
  Ottosdal, Suráfrica
  Nódulos de pirita de orixe metamórfica, e nódulos de goethita formados do desgaste da pirita.
   Martelo de Kingoodie
   Martelo incrustado en pedra.
  Cretáceo
  Kingoodie Quarry, Escocia
  Cuestiónase a ausencia de oxidación, polo tanto, a autenticidade do obxecto.
   Vaso de Dorchester
   Vaso de prata e zinc.
  100.000 anos de antigüidade
  Massachusetts
  Obxecto desaparecido
   Pedras de Ica
  150px
  Pedras de andesita con gravados que representan dinosauros, tecnoloxía moderna e supostos seres extraterrestres.
  Indeterminada
  Ica, Perú.
  Falsificación.
   Planeador de Saqqara
  150px
  Suposto modelo dun avión moderno.
   200 a. C.
  Exipto
  Un xoguete para un neno ou un cataventos con forma de falcón.
   Lámpadas de Dendera
  150px
  Xeroglíficos que supostamente representan bombillas modernas.
  Século IV a. C.
  Dendera, Exipto.
  Pareidolia provocada por xeroglíficos que representan a unha serpente e unha flor de loto.
   Cranios de cristal
  150px
  Representacións de cranios humanos tallados en cristal.
  1400-1500 a. C. 
  Lubaantún, no Iucatán e Belize
  FalsificaciónPrecolombinos del siglo XIX, BBCMundo.   Batería de Bagdad
  150px
  Xerras utilizadas supostamente para xerar electricidade.
  250 a. C. e 250 d. C. 
  Bagdad, (Iraq) 
  A ausencia de rastros dalgún electrólito, o baixo potencial eléctrico do sistema e a ausencia de usos prácticos para a electricidade na época cuestionan o obxecto como oopart.Los Extraños Cilindros de Bagdad:¿Pilas eléctricas o cocteleras? 
   Mapa de Piri Reis
  150px
  Mapa de orixe otomá onde se representa o continente americano.
  1513 
  Istanbul, Turquía.
  En estudo. 
   Figuras de Acámbaro
   Figuras de arxila cocida que representan dinosauros 
  6000 anos de antigüidade
  Guanajuato, México.
  Falsificación.
   Xeroglíficos exipcios do século III
   Xeroglíficos exipcios inscritos a miles de quilómetros de Exipto
  Século III
  Iruña-Veleia, Vasco.
  Falsificación.


 Notas 

 Véxase tamén 
 Ligazóns externas 
 Círculo escéptico, sitio no que se trata o fenómeno dos ooparts e as experiencias paranormais desde un punto de vista científico. 
 Anotherhistory.com Blog dedicado á historia heterodoxa. 

Categoría:Arqueoloxía